Glencoe-boer steeds agter tralies | Maroela Media
Garth Millen Simpson (68), 'n boer van KwaZulu-Natal, sal bykans nog 'n week agter tralies moet bly nadat sy borgtogaansoek Donderdag uitgestel is.
Simpson is einde verlede maand in hegtenis geneem op aanklag van moord nadat hy die 17-jarige Qiniso Dlamini op sy plaas naby Glencoe in KwaZulu-Natal doodgeskiet het. Dit het gevolg nadat 'n struweling tussen Dlamini en Simpson uitgebreek het.
Volgens Natasha Ramkisson-Kara, woordvoerder van die Nasionale Vervolgingsgesag (NVG), sal die borgtogverhoor weer op 21 Oktober voortgaan. AfriForum het Donderdag aangedui dat hy Simpson met regshulp gaan bystaan.
Maroela Media het vroeër berig Simpson het op die dag van die skietery 'n trop beeste op sy plaas aangetref wat volgens ander boere gesteel is. 'n Groep jong mans het glo op die plaas aangekom en volgehou dat die beeste aan hulle behoort.
Simpson het in daardie stadium reeds die polisie ontbied en het met sy haelgeweer 'n waarskuwingskoot afgevuur. Die mans het hom glo oorrompel.
In 'n video van die gebeure kan gesien word hoe Dlamini vir Simpson 'n skop teen die bors en 'n hou deur die gesig gee, voordat Dlamini glo die vuurwapen probeer afneem en 'n skoot klap. Dlamini het daarna ineengesak en is dood.
Glencoe-skietvoorval In die nuus
Dis 'merke, gereed …' vir matriekeksamen
Die anc land se regstelsel is n grap man dit gaan hier oor politiek. Wees rustig oom die tyd sal kom dan dagvaar jy die sleg anc en polisie. Die landros is net so sleg soos die anc vir wie hy werk.
Hoekom word die kaders so vinnig en maklik borg gegee, maar 'n boer wat net sy eie lewe verdedig het, word so lank aangehou? As hier oorlog uitbreek in die land, moet daar nie vrae gevra word nie. Ons raak nou verby [email protected] vir die nonsens!!!
Ek kan nie glo dat hy steeds in die tronk is terwyl hulle duidelik op die video kan sien dat hy uit selfverdediging en per ongeluk geskiet het.
Die oom gaan 'n kits miljoener word (Siviele Eis). Die roekelose regstelsel is 'n klug en net in plek gestel vir die blanke gemeenskap.